Ich, Ruͤdi Widmer von Birmenstorff, dero erwirdign̄ geistlichn̄ minˀ gnàdign̄ fröwen zuͦ Kùngsfeldn̄ ✳ vogt daselbs, ✳ tuͦn kuntt mengklichem mitt disem briefe, ✳ das
ich uff hùte, als sin datum wist, zuͦ Birmenstorff im dorff in des jungen Swabs hus, so zum dinghoff und dem herbst gericht gehört, ✳ innamē dero selbn̄ minˀ
gnàdign̄ fröwen und von sunder empfelhens wegn̄ des ersamen, wisen Uͦlrichs am Buͤl, ir hofmeisters zuͦ Kùngsfeldn̄, mins liebn̄ hernˀ, ✳ mitt offē, vˀbannē herpstgericht nach dinghofs recht ✳ offenlich zuͦ gericht gesessen bin. ✳ in dasselb gericht fùr mich vˀfùrsprechet kom̄en ist der ersam, wysz Uͦlrich am Buͤl, hofmeistˀ zù
Kùngsfeldn̄, erstgenempt, und offnet durch sin fùrsprechn̄ als den̄ die gen̄ min gnaͤdig fröwen zuͦ Kùngsfeldn̄ als kilchherˀn unsrˀ lùtkilchn̄ zuͦ Birmenstorff ✳ ein
sigrist ze setzen und da habent und abˀ zuͦ der selben sigristy ein hus un̄ ettwas guͤter gehörent und geordent sind, ✳ die ein jegklichˀ sigrist innhabn̄, buwen un̄
niessen sol. ✳ solich guͤter nuͦn die sigristen je einˀ dem andnˀ ✳ dahar sin gerechtikeit daran zekouffen gebn̄ und vˀkoufft haben. ✳ das abˀ in den gen̄ hoffmeistˀ
unbillich bedunk ze sind, sundˀ das ein jegklichˀ sigrist, wen̄ er der kilchn̄ nit mer dienen, noch sigrist sin wil, ✳ das ampt mitt sampt den guͤtnˀ zuͦ der sigristy
gehörend denselbn̄ gen̄ minē gnädign̄ fröwen odˀ irm hoffmeistˀ uffgebn̄ ✳ und die ein kùnfftigˀ sigrist von inen empfachen soͤll. und batt ✳ an urteil ze ervarn̄
und im ze erscheinen, wie das also nuͦn hinfùr gebrucht und gehalten werden sölte. und darumb ward nach nach minˀ, des obgen̄ richters, urfrag mitt
einheͤlligˀ, gesamnotˀ urteil uff den eid erteilt und damit erscheint und ze recht gesprochn̄, das ein jegklichˀ sigrist der kilchn̄ zuͦ Birmenstorff, ✳ wen̄ er
zuͦ sigristen uffgenomē und empfangē wirt, ✳ die obgen̄ guͤter zuͦ derselbn̄ sigristy gehörend ✳ von den genemptn̄ minē gnädigen odˀ irm hofmeistˀ zuͦ Kùngsfeldn̄
empfachen und die in guͦten gewonlichen bùw und eren haben, nùtzen, niessen und behalten. ✳ er sol ouch dieselbn̄ güter, wen̄ er nit mer sigrist sin wil ✳ odˀ abgesetzt wirt, in guͤten gewonlichn̄ bùw und eren den gen̄ minē gnädign̄ frowen odˀ irm hofmeistˀ zuͦ Kùngsfeldn̄ widˀumb uffgebn̄. es sol ouch ein jegklicher sigrist den genemptn̄ minē gnädign̄ fröwen, irm hofmeistˀ ✳ ein lùtpriester ✳ der kilchen und den kilchgnossen zü Birmenstorff dienstig, gehoͤrig und gewàrtig
sin und die vorgen̄ guͤtˀ, zuͦ der sigristye gehörend, ✳ än minˀ gnädign̄ frowen ✳ odˀ irs hoffmeistsˀ gunst, wissen und willen ✳ eins odˀ mer in dheinen weg vˀändnˀ,
vˀlyhen noch vˀkouffen. und ob wer, das sich ein sigrist nit inmasz hielte mit dienstē, nit gehoͤrig noch gewärtig weͣr ✳ odˀ sich susz in andˀ wèg vˀhandelte
und vˀschuldte also, das er den gen̄ minen gnädign̄ fröwen, ✳ der kilchen, ✳ ein lùtpriestˀ odˀ den kilchgnossn̄ nit eben ✳ fuͦgklich noch kom̄lich wer, alldan̄ mögēt
si in vˀwandln̄, absetzn̄ und ein andnˀ uffnemen und empfachen ✳ mitt sampt den gedachtn̄ guͤtnˀ zuͦ der sigristy gehörent, ✳ die alldan̄ mitt ✳ dem nutz, höw un̄
stròw dem kùnfftigen sigristn̄ werden̄ und gevolgen sollent. und sind hieby in gericht und des urteilsprechˀ gewesen ✳ die erbnˀ Ruͤdi Swab, ✳ Hans Swab, der
jung, Hans Weͣber, Heini Widmer, Uͦlli Weͣber, Henszli Meigˀ, Werna Schnider, Ruͤdi Eglolff, Ruͤdi Täͤttwil, Cuͤni Brunegger, Uͦlli Tättwil, Ruͤdi Man, Heini Andres,
Henszli Widmer ✳ und ander erbˀ lùte gnuͦg des dinghofs und herbstgerichtz zuͦ Birmenstorff. und wand disz also ingericht volgangen und beschechen ist
und abˀ ich, obgēntˀ richter, eigens insigels nit enhab, darumb so han ich den obgen̄ Uͦlrichn̄ am Buͤl, minē liebn̄ hernˀ und hoffmeistˀ zuͦ Kùngsfeld₎, mitt
ernst erbetten, das er sin insigel von des gerichtz wegn̄, ✳ doch den gedachtn̄ minē gnädign̄ fröwen, ✳ im, ✳ mir, ✳ unsern̄ erbn̄ und nachkomen susz än schadn̄,
offenlich hat gehenckt an disen brieff, ✳ der dem obgen̄ Uͦlrichn̄ am Buͤl innamē minˀ dickgen̄ gnädign̄ fròwen zuͦ Kùngsfeldn̄ uff sin muͦtūg ze geben
erteilt und beschechn̄ ist uff mentag nechst vor sant Gallen tag nach Cristi gebùrt vierzechenhundert sechszig und fùnff jare. ✳